|  |  |  |  |  |
| --- | --- | --- | --- | --- |
| Številka: | 43001-404/2021-14 |  | oznaka naročila: | A-184/21 S  |
| Datum: | 26.10.2021 |  | MFERAC: | 2431-21-001491/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Izdelava DGD/PZI za ureditev državne kolesarske povezave R18 Novo mesto – Metlika, odsek Novo mesto - Stopiče** |

**JN006731/2021-B01 - A-184/21, odsek Novo mesto - Stopiče, datum objave: 01.10.2021**

**Datum prejema: 26.10.2021   14:43**

**Vprašanje:**

Pozdravljeni,
v projektni nalogi je navedeno "v primeru, da nosilci urejanja prostora (mnenjedajalci) ali lastniki zemljišč kategorično zavračajo umestitev kolesarske povezave po predlogu IZP mora projektant poiskati alternativno rešitev izvedbe kolesarske povezave". V nadaljevanju "primerjava in vrednotenje variantnih rešitev (ne glede na njihovo število) sta del procesa projektiranja zato projektant iz tega naslova ni upravičen do dodatnega plačila".

Zanima nas, v kateri fazi bodo vključeni lastniki zemljišč, po pridobitvi projektnih pogojev, pred samim pridobivanjem mnenj na DGD projektno dokumentacijo? V praksi bi navedeno v projektni nalogi lahko pomenilo, da bi izvajalec, projektant DGD projektne dokumentacije pridobil vsa mnenja na določeno traso in tip kolesarske povezave, potem pa bi bilo potrebno zaradi težav s pridobivanjem soglasja lastnikov poiskati alternativno rešitev, katera bi pomenila spremembo dokumentacije v obsegu, ki bi zahteval še enkrat pridobivanje mnenj. To bi lahko izvajalcu onemogočilo izpolnjevanje pogodbenih obveznosti v predpisanem roku in povzročilo nesorazmerno veliko nepredvidenih del.

Navedeno v projektni nalogi je za nas kot ponudnike nesprejemljivo, predviden obseg del je ob tako nedefinirani razpisni dokumentaciji težko oceniti. Glede na fazo, ko je naročnik še upravičen do spreminjanja variant, je odvisno koliko dodatnega dela bo to izvajalcu, projektantu, povzročilo.

Prosimo, da se natančneje določi do katere faze izdelave projektne dokumentacije, je naročnik še upravičen do spreminjanja projektnih rešitev brez dodatnega plačila projektantu.

**Odgovor:**

Naročnik pričakuje, da bo ponudnik našel izvedljivo varianto že pri izdelavi IZP projektne dokumentacije. Izvedljivo varianto mora projektant uskladiti z mnenjedajalci po pridobitvi projektnih pogojev.